Журналистлыктан – тәрбиячегә, яки Казанда эш табуы авырмы?

	Танышым инде бер еллап эш таба алмый. Хәер, берничә җиргә урнашып карады каравын. Тик эшне эшләүдә бер хикмәт, яратып эшләүдә ун хикмәт, диләрме әле, күңеленә берсе дә ошамый. Кайсында җитәкчесе кырыс, кайсында хезмәт хакы түбән, кайсында авыр күтәрергә кирәк, яллары юк. Кыскасы, кыз да булсын, буаз да булсын дия-дия, танышым бүген дә эшсез. Казанда чынлап та эш табуы шулай авыр микәнни соң?	 Бездәге эшсезләрнең 20 проценты 18дән 29 яшькә чаклы яшь кешеләр икән. Ә менә Росстат мәгълүматлары буенча соңгы елларда Татарстанда эшсезлек дәрәҗәсе Россия буенча иң түбәне булып санала. Ул бары 3,3 процентны тәшкил итә. Күпме бу, азмы? Чагыштыру өчен иң югары күрсәткечне мисалга китерергә була. Эшсезлек дәрәҗәсе Төньяк Кавказ федераль округында 10, 8 процентка җитә. Башны юләргә салып, мин дә эш эзләп карадым әле. Ни хикмәт, югары белемем, эш тәҗрибәм юк дип әйтсәм  дә, эш табарга була икән. 
	Эльвира МОЗАФФАР	
Шәһри Казан

	№   |  	


